GiliGold/VAD_KnessetCorpus huggingface dataset:
<נעה בן שבת: יש הערות נוספות ואני חושבת שכדאי יהיה לשמוע אותן, אבל לגבי נושא המחקר, אני רוצה להתייחס ולומר שכמובן שצריך יהיה לפרט, ואנחנו נפרט לקראת הקריאה השנייה והשלישית, איך ייעשה המחקר.
<נעה בן שבת: אולי הביטוח הלאומי לא מתאים לנהל את המחקר ואם הוא כן מתאים לנהל את המחקר, צריך לעשות את הדברים הראויים כדי שהוא לא יוכל להשפיע על תוצאות המחקר אבל הוא בהחלט יהיה מתאים כי יש לו מחלקה טובה למחקר ומידע.
<קריאה: מה המטרה של המחקר?
<נעה בן שבת: אני אסביר, כמו שהבנתי מחבר הכנסת שהסכים להכניס את הנושא הזה, כי היו כאן טענות שיש שינוי מאוד משמעותי בשוק הזה.
<נעה בן שבת: אני מבינה שטענות כאלה נשמעו גם בחוקים קודמים.
<נעה בן שבת: אני יודעת שלמשל שפלת"ד עלו טענות מאוד רציניות בתחום הזה.
<נעה בן שבת: בסופו של דבר אנחנו רואים שלא הייתה התמוטטות בתחום הזה.
<נעה בן שבת: כמו שאמרנו, אנחנו מצפים לקבל את הנתונים המלאים מכל החברות ומכל הגורמים כדי שאפשר יהיה גם לוודא שאנחנו באמת פועלים כאן במידתיות אבל גם לאחר מכן, וגם אחרי שהחוק יהיה עם כל ההוראות הדרושות בנושא הזה ויהיה מנוסח בצורה מלאה, אני חושבת שזה רעיון נכון לעשות מחקר ולעקוב ולראות אולי הייתה טעות.
<קריאה: ואם הייתה טעות?
<נעה בן שבת: יש כאן מחוקקים.
<נעה בן שבת: הדיווח הוא דיווח לוועדה.
<נעה בן שבת: אם הוועדה שומעת שהיה משהו שבאמת הייתה בו טעות, אפשר לתקן.
מיקי רוזנטל: אולי זה גבוה מדי.
מיקי רוזנטל: אולי צריך להוריד.
יעקב מרגי: מיקי, אתה רוצה לדבר אחרי ההצבעה?
יעקב מרגי: אני אומר לכם רבותיי.
יעקב מרגי: קודם כל, אני ממליץ לכל הגופים, לכל מי שעוסק והתבקש להגיש נתונים, שיגיש.
יעקב מרגי: זה לטובת העניין.
יעקב מרגי: מי שהגיש ולא הגיש כפי שמבוקש, הוא לא הגיש.
<קריאה: איזה נתונים חסרים?
יעקב מרגי: אחרי הדיון.
<לבנת פורן: למה ביקשו רק מאתנו?
יעקב מרגי: נשמעו הערות, נשמעו טענות ונשמעו הטיעונים הפילוסופיים נגד החוק.
יעקב מרגי: נשמעו קודם ויישמעו עוד בעזרת השם גם בהמשך.
יעקב מרגי: אני מביא את החוק כפי שהוא עכשיו להצבעה לקריאה ראשונה.
יעקב מרגי: אני קורא לכל מי שהחוק הזה נוגע לו, שיפנה ללשכה המשפטית.
יעקב מרגי: חברי הכנסת בפגרה אבל הם לא.
יעקב מרגי: תוכלו להפנות אליהם הערות ושאלות.
<קריאה: שלא ייבלם על ידי נושא חדש.
יעקב מרגי: אנחנו נדאג לכל ההשלכות.
יעקב מרגי: הערות והארות, כל מה שאפשר לשפר את החוק הזה ולהביא אותו למידת האיזון הרצויה, אני אומר לכם בכנות, גם המציעים, גם הנהלת הוועדה, גם היועצת המשפטית של הוועדה ערים לכך ואנחנו מבינים שצריך לשפר.
מיקי רוזנטל: בתנאי שזה בתוך פרק זמן מוגבל.
יעקב מרגי: מי שימרח את זה, יפסיד.
<קריאה: למה אנחנו שהעברנו הכול, לא קיבלנו כל התייחסות?
יעקב מרגי: לא על כל ה-למה שלי קיבלתי תשובות.
<קריאה: למה לקבל אחר כך?
<קריאה: העברנו הכול.
<קריאה: נתנו ומסרנו.
<קריאה: לא יכול להיות שעד עכשיו, עם כל הכבוד - - -
יעקב מרגי: מי בעד אישור הצעת חוק הביטוח הלאומי (תיקון - הגבלת שכר בייצוג בפני המוסד), התשע"ד-2014 כפי שהוקראה?
יעקב מרגי: הצעת החוק אושרה
<קריאה: הוא יודע שהקטסטרופה בדרך.
יעקב מרגי: באין מתנגדים, הצעת החוק אושרה ברוב של שלושה חברי כנסת תומכים ואחד נמנע.
יעקב מרגי: אני שוב קורא לכולם להגיש את הנתונים ולשתף פעולה.
יעקב מרגי: אם יש הערות, ומי שלא הספיק להעיר הערה שרצה לומר אותה כאן, יוכל להעלות אותה על הכתב ללשכה המשפטית?
מיקי רוזנטל: אדוני, אני מבקש לומר כמה דברים, במיוחד לאור הדברים שנאמרו בוועדה אבל גם נוכח כל מיני ניירות, מסמכים וחוות דעת שהוגשו לוועדה זו בהקשר לחוק הזה מטעם גורמים כלכליים אינטרסנטים שלא היססו גם להפריז בנתונים מהותיים וגם להציגם בדרך מניפולטיבית.
מיקי רוזנטל: תכלית הקצבאות אינה לפרנס – וזה לאדון שאני כן מעריך כאן
מיקי רוזנטל: בחדר לעניין החוקתי – חברות ומשרדים של עורכי דין.
מיקי רוזנטל: קצבאות גם לא נועדו למתווכים למיניהם וגם לא נועדו למאכערים למיניהם שגוזלים במצב הנוכחי נתח נכבד מקצבאות הביטוח הלאומי שאמורות להגיע בעיקרן לציבור הנזקק לקצבאות אלה.
מיקי רוזנטל: יש כאן ניסיון לא אקראי להסיט את הדיון מהעיקר והעיקר, למרות ים הנתונים המדהים שנמסרו, חלילה שאנחנו נסטה מהעיקר והעיקר של תיקון החוק הזה בא להבטיח שמרב הקצבה שמעניקה המדינה לאדם נכה - - -
יעקב מרגי: הוא לא הפריע לכם גם כשהשמצתם אותו.
מיקי רוזנטל: תכלית התיקון הזה באה להבטיח שמרב הקצבה שמעניקה המדינה לאדם נכה, לאישה שחלתה או לאדם שנפגע בתאונה או לעובדת שנפגעה במקום עבודתה, התיקון הזה בא להבטיח שמרב הקצבה הזאת יגיע למי שזכאי לה.
<לבנת פורן: אם לא היו צריכים אותנו, הם לא היו באים אלינו.
מיקי רוזנטל: לא בכדי מוציאה המדינה משאבים אדירים להעניק קצבאות אלה.
מיקי רוזנטל: הן נועדו למנוע ממקבלי הקצבה להידרדר כלכלית, לעתים אל מתחת לקו העוני.
מיקי רוזנטל: אדוני, אני כתבתי את הדברים כדי לא להתלהם.
<קריאה: אבל ביטוח לאומי נותן את השירות הזה בחינם.
מיקי רוזנטל: יש מי שמבקש בתואנות מתואנות שונות לגזור קופון מקצבאות של אנשים חולים, מדמי הקיום של אנשים נכים.
מיקי רוזנטל: זה פשוט מקומם.
מיקי רוזנטל: מבקשים מאתנו חברי הכנסת לאפשר לכוחות השוק לקבוע כמה קצבה תיוותר אחרי הסיבוב של הגזלנים בידיו של נכה שיקומי.
<קריאה: איזה מלים אלה?
<קריאה: כולם צריכים לעזוב את האולם.
<לבנת פורן: מיקי, תאמין לי, החוק הזה שלך יהיה לדיראון עולם.
<לבנת פורן: זה על גבך.
<לבנת פורן: אתה מונע מאנשים שרוצים עזרה לקבל את העזרה בה הם מעוניינים.
<קריאה: אני בא מנהריה, בפריפריה.
<קריאה: אני גזלן?
מיקי רוזנטל: אני דיברתי אליך?
מיקי רוזנטל: אני אמרתי עליך?
מיקי רוזנטל: אם אתה מרגיש גזלן, אתה גזלן, ואם לא, אז לא.
<קריאה: דיברת לכולם.
יעקב מרגי: לטובת העניין, מיקי, השמצות בצד.
מיקי רוזנטל: לא יכול להיות שכוחות השוק יקבעו כמה מקצבת הנכה המשותק בגפיו יגיע לחשבון הבנק שלו וכמה מהקצבה תגיע לאחרים, האם רבע מהקצבה שנגזלה על ידי כוחות השוק מהאיש המשותק זה סביר?
<קריאה: אנחנו לא גזלנים.
<לבנת פורן: זה פחות מעשרה אחוזים.
<רון טלר: חבר הכנסת רוזנטל, לא הצלחת, אחרי כל מה שאמרו לך, להבין הבדל בין שירות משפטי שאין ברירה אלא לתת אותו לבין חברות עם אוריינטציה מסחרית.
<רון טלר: חבל.
מיקי רוזנטל: אדוני, אני מבקש מאוד שתישמר לי הזכות.
מיקי רוזנטל: אני שמעתי את כל דברי הלעז האלה גם אישית נגדי ואני מבקש לומר דברים בזכות החוק בלבד.
<ענת קאופמן: אבל לא בגנות עורכי הדין.
מיקי רוזנטל: אני דיברתי על עורכי דין מסוימים?
מיקי רוזנטל: יש לי ערימה של כאלה.
<ענת קאופמן: ביקשנו לראות את הערימה הזאת.
מיקי רוזנטל: כוחות השוק הם ערך שאמור בחברה אנושית מתוקנת לכרוע ברך אל מול זכותו של נכה קשה שגורלו היכה אותו לחיות בכבוד מהקצבה הלא כל כך גבוהה.
מיקי רוזנטל: לתת לשוק לקבוע במקרים אלה כבקשת הגורמים האינטרסנטים, כמוה לשלוח נכה משותק בגפיו לג'ונגל, להיאבק באריות.
מיקי רוזנטל: לא ניתן לכוחות השוק להחזיר את הג'ונגל לחברה האנושית.
<קריאה: ממש דמגוגיה.
יעקב מרגי: אם את לא יכולה לשמוע, תצאי לבד.
יעקב מרגי: זה מראה על יכולת הסיבולת שלך, לשמוע דעות שאת לא מסכימה להן.
יעקב מרגי: הוא חבר כנסת.
יעקב מרגי: הוא ישב בשקט כשאמרתם דברים יותר חריפים.
מיקי רוזנטל: חברי הכנסת ולציבור זכורים בוודאי הניתוחים שהונחו על שולחן הכנסת בנושא הרפורמה בשוק הסלולר.
מיקי רוזנטל: גם אז קבעו המומחים מטעם כי חברות ייסגרו ועוד ועוד איומים שרובם התבררו בדיעבד כמופרכים.
מיקי רוזנטל: זעקת לשכת עורכי הדין – ועכשיו אני כן מדבר על עורכי הדין – והחברות למימוש זכויות, הן לא יותר מזעקת הקוזק הנגזל.
מיקי רוזנטל: הן נהנות ומבקשות להגן על ליטרת הבשר הזאת ולא על מקבלי הקצבאות.
מיקי רוזנטל: באופן דומה, בדיוק באותו אופן, נהגה לשכת עורכי הדין גם בעבר כאשר הכנסת הזו חוקקה את חוק הפלת"ד.
מיקי רוזנטל: אותן טענות בדיוק הושמעו והמציאות היא זו שהפריכה את טענות השווא.
<לבנת פורן: בגלל זה הרבה מאוד אנשים לא מקבלים את הזכויות שלהם.
<רון טלר: בלעדינו לא הייתה קצבה בכלל.
<רון טלר: אנחנו לא היינו מקבלים את העשרה אחוזים והנכה לא היה מקבל את התשעים אחוזים האחרים.
<רון טלר: תבוא מחר לבית הדין ותלמד על עבודתם של עורכי הדין.
<רון טלר: לא צריך את חברות המימוש.
<לבנת פורן: השופטת ארבל התייחסה לחשיבות של הוועדות הרפואיות שרופאים יטפלו בנושא עבודה.
מיקי רוזנטל: מה קורה כאן?
מיקי רוזנטל: אני לא יכול לומר את דבריי?
יעקב מרגי: גברת, גם אם את חושבת שהוא אומר דברים לא נכונים, לא תפריעי.
מיקי רוזנטל: את יכולה לצאת.
מיקי רוזנטל: את לא חייבת להיות כאן.
יעקב מרגי: אני מבקש שתעזבי את הדיון.
<קריאה: זה לא הגון.
<קריאה: זה פשוט לא הגון.
מיקי רוזנטל: אני אומר את זה גם לכבוד עורך דין בלס.
מיקי רוזנטל: מתנגדי החוק ניסו לייצר גם בעניין זה כאילו חוק הפלת"ד היווה תקדים לתיקון זה וזה לא נכון.
מיקי רוזנטל: כדי להסיר ספקה של ספקה וכדי למנוע מאוחר יותר טענות בבג"ץ כאילו לא נסתרה טענה כלשהי על ידי הכנסת, אני אומר כך: כל טענה שהושמעה בעל פה בוועדה או במסמך שנשלח לחברי הכנסת ולא התקבל בהצבעה בוועדה, משמעותו שהטיעון לא התקבל.
מיקי רוזנטל: אחת הטענות המסולפות והמקוממות ביותר מופיעה במכתב שהגיע רק לאחרונה, בימים אלה, לחברי הוועדה ובה נטען שלא חלה שום התקדמות ולא שמעו אף הסתייגות.
מיקי רוזנטל: והרי החוק שונה - ותעיד על זה היועצת המשפטית – בעקבות פגישות וטענות שהשמעתם אתם.
מיקי רוזנטל: חלה התקדמות בחוק ונעשו שינויים לעומת הנוסח שאושר בקריאה הטרומית במועדי התשלומים, באופן שמיטיב אתם על חשבון מקבלי הקצבאות.
מיקי רוזנטל: הוספנו את מה שמכונה מענק פתיחת תיק שלא מוחזר ללקוחות.
מיקי רוזנטל: אז לומר שלא הקשבנו לטענות שהועלו בפנינו, אלה טענות סרק.
מיקי רוזנטל: כדי להסיר כל ספק, אני אציין כי חוק זה אינו תקדימי, כלל אינו תקדימי, והוא מבוסס על חוק שחוקקה כנסת ישראל בדבר הגבלת שכר טרחה למימוש זכויותיהם של ניצולי השואה.
מיקי רוזנטל: חוק זה דומה בעיקרו, גם אם נאמרו המון דברים אחרים, גם בתוכנו וגם במהותו.
מיקי רוזנטל: החוק הקודם עסק במימוש זכויות ותיקון זה עוסק ממש במימוש זכויות.
מיקי רוזנטל: בחוק שעסק בניצולי השואה מדובר בקצבה וגם חוק זה עוסק בקבלת קצבה.
מיקי רוזנטל: בחוק שסייע לניצולי שואה נדרשו פעמים רבות הופעות בפני ועדות רפואיות וכך גם בחוק זה.
מיקי רוזנטל: לפיכך גם שיעורי שכר הטרחה דומים בשני החוקים.
מיקי רוזנטל: מובן שנדרשו גם בחוק הזה התאמות שונות.
מיקי רוזנטל: לפיכך אני קורא לציבור הישראלי הזכאי לקצבאות הביטוח הלאומי לא ללכת שולל אחרי הפרסום האגרסיבי של החברות למימוש זכויות - - -
<קריאה: ולייצג את עצמו.
מיקי רוזנטל: חברות כמו לבנת פורן וזכותי מנסות ללכוד זכאים ולפתות אותם לחתום על חוזה בימים אלה בשיעורי שכר טרחה גבוהים ומופרזים, רגע לפני שהכנסת מחוקקת חוק שיגביל את שכר הטרחה לשמונה אחוזים.
מיקי רוזנטל: אני קורא למי שאין לו ברירה וחייב לקבל את השירות במהירות, להתמקח עם החברות הללו ואלה שיכולים להמתין, חכו כמה חודשים עד שהחוק ייכנס לתוקפו.
מיקי רוזנטל: צריך לציין שיש הרבה מאוד חברות והרבה מאוד ארגונים שעושים את זה בחינם, כך שהם יכולים לעשות זאת בחינם.
<לבנת פורן: ושיפסידו את ההזדמנות לערעור.
<קריאה: אני מציע שחבר הכנסת לא ירוויח משכורת עם הצעות כאלה דביליות.
<קריאה: בסוף הוא ייפגע בעצמו.
<קריאה: זה איום על חבר הכנסת?
יעקב מרגי: לאורך כל ההיסטוריה מאיימים עלינו ואנחנו חושבים שהשמים ייפלו.
יעקב מרגי: כאשר אנחנו טורחים באיזה חוק ויש מתנגדים, מאיימים שהשמים ייפלו אחר כך.
יעקב מרגי: כשאנחנו מתנגדים לאיזה חוק, הגעתי למסקנה שהשמים אף פעם לא נופלים, מקסימום יש ברקים ורעמים.
<קריאה: הם נופלים אבל בהדרגה.
יעקב מרגי: יש ברקים ורעמים ולא צריך להתרגש.
יעקב מרגי: מודה לכל המשתתפים.
<רון טלר: אדוני, אני מבקש הערה אחת, אני רוצה לברך אותו.
<רון טלר: חבר הכנסת רוזנטל צודק, אני סבור שבתום לב הוא לא מבין בין עבודתם של עורכי הדין לבין עבודתם של החברות.
<רון טלר: הוא לא מבין.
יעקב מרגי: למרות שנעלתי את הישיבה אני יכול לומר שאין לך תרבות דיון.
חיים כץ: בוקר טוב, יום שני בשבוע, ט"ז בתמוז, ה-14 ביולי 2014 ואני מתכבד לפתוח את ישיבת ועדת העבודה, הרווחה והבריאות.
חיים כץ: בדיון האחרון הגענו למספר מחלוקות מצומצם ואני רוצה לציין את נעה וענת – ועוד מישהו שאני לא רוצה לומר את שמו לפרוטוקול והוא יושב שם מאחור – שישבו עם האוצר והגיעו להסכמות.
חיים כץ: בשורה התחתונה, צריך לסיים את זה.
חיים כץ: שוב, זה לא ציון 100 אבל אני חושב שהציון הוא 95 וגם ציון 95 עובר.
חיים כץ: נעה, בואי תסבירי את כל ההסכמות אליהן הגענו ונסיים את הסאגה הזאת.
<נעה בן שבת: עיקר המחלוקת הייתה לגבי נושא הזכרות לשאירים לגבי פסק דין לחלוקת חיסכון פנסיוני שניתן לפני יום התחילה.
<נעה בן שבת: הסייגים שקבעו עכשיו דרשו או שפסק הדין ניתן שנתיים לכל המוקדם לפני יום התחילה או שרק עכשיו האדם הפך לגמלאי.
<נעה בן שבת: התנאים האלה בעצם השאירו מחוץ להצעת החוק את כל הקבוצה של האנשים שהפכו לגמלאים לפני הרבה שנים ונפרדו לפני הרבה שנים, וכאן נוצרה הבעיה.
<נעה בן שבת: סוכם לתת אפשרות לבן הזוג לשעבר להיכנס למסגרת החוק גם אם פסק הדין מוגש אחרי חלוף המועדים האלה שנקבעו, אבל לשם כך הוא צריך לשאת בתשלומי ההפחתה שיחולו החל מהמועד בו החוסך הפך לגמלאי או החל ממועד הפירוד או החל מהמועד שנקבע בפסק הדין לחלוקת חיסכון פנסיוני כמועד שבו בן הזוג לשעבר מתחיל לקבל גמלה.
חיים כץ: מה זה דמי הפחתה?
<נעה בן שבת: אלה הם אותם סכומים שקבועים בתוספת, 2.8 אחוז כאשר השאירה היא אישה ו-1.2 אחוז כאשר השאיר הוא גבר מהקצבה המלאה של החוסך.
חיים כץ: לא מהקצבה.
חיים כץ: מהשכר.
<נעה בן שבת: מהקצבה המלאה של החוסך, שהייתה משולמת לחוסך אם לא היו נפרדים.
<נעה בן שבת: זאת אומרת, יש כאן נשיאה בתשלומים.
<נעה בן שבת: ההפחתה הזאת יכולה להתפרס על פני תקופה של שנה אבל היא גם נושאת מדד מהמועד שבו שולמה הגמלה, מועד הגמלה עד המועד בו חלים מועדי ההפחתה.
<נעה בן שבת: זה צד אחד של ההסכם.
חיים כץ: אנחנו מדברים על הפחתה.
חיים כץ: בערך 36 שנים, זאת משכורת אחת.
חיים כץ: 36 שנים של תשלומי הפחתה, 2.8 אחוז כפול 36, היא משלמת משכורת אחת.
<נעה בן שבת: זאת המשכורת של בן הזוג לשעבר.
חיים כץ: זה 10,000 או 12 או 15.
חיים כץ: תביני שלא מדובר במאות אלפים אלא מדובר בעשרות אלפים בודדים אלא אם המשכורת היא מאתיים אלף שקלים בחודש.
חיים כץ: שיבינו מה סדר גודל המספרים.
חיים כץ: כשאת מדברת על הפחתה של 2.8 ו-1.6, לא מבינים כאן על מה מדובר.
חיים כץ: שיבינו שאלה הם המספרים.
חיים כץ: את מדברת על 10, 15, ואז אותה גברת או אותו אדון יעשו את החשבון הכלכלי שלהם ואם כדאי להם, ייכנסו למשחק הזה, ואם לא כדאי להם, לא ייכנסו למשחק הזה אבל יש להם אופציה.
<נעה בן שבת: אני אמשיך להסביר לגבי אותו הסדר.
<נעה בן שבת: מי שנושא בזה זה בן הזוג לשעבר אלא אם כן היה פסק דין, אותו פסק דין קודם, שאמר שהקצבה תשולם לו כל ימי חייו גם אחרי מות הגמלאי, שזה כמובן לא היה המצב המשפטי הנכון אבל אם היה לו פסק דין, אנחנו מניחים בני הזוג ביחד התכוונו לשאת בעלויות של הדבר הזה, או במצב שבן הזוג לשעבר יכול ללכת לבית משפט ולקבל הוראות אחרות לגבי החלוקה בין בני הזוג, אבל מדובר על החלוקה של דמי הפחתה ביניהם.
<נעה בן שבת: זה לגבי הכניסה הרטרואקטיבית.
<נעה בן שבת: מכאן ואילך.
<נעה בן שבת: אנחנו נשארים בדרישה לרישום תוך שנתיים מיום פסק הדין אבל גם אז חלה החובה לשלם תשלומי הפחתה כמו שאמרנו, או מהמועד שהפך לגמלאי או ממועד הפירוד או מהמועד שנקבע בפסק הדין שהוא יתחיל להיות זכאי לתשלומי הגמלה.
<נעה בן שבת: זה בעצם צילום המצב של מה שהוסדר בהוראות.
חיים כץ: או מהמועד המאוחר ביניהם.
<נעה בן שבת: אלה תשלומי הפחתה.
<נעה בן שבת: בתשלומים האלה נושאים בני הזוג בחלקים שווים.
<נעה בן שבת: מבחינה זאת ההוראה הרגילה ממשיכה לחול בשאר העניינים למעט בעניין הזה.
<נעה בן שבת: הוראות אחרות שדובר עליהן.
<נעה בן שבת: נושא חשבון חדש, זה סעיף 8.
<נעה בן שבת: יש כאן הבהרה שבקופות ביטוח – בעצם זה חל גם על כל הקופות האחרות למעט מקרה אחד – כאשר פותחים חשבון חדש, אנחנו מדברים על כך שאנחנו פותחים חשבון חדש בתנאים הקיימים היום בקרן.
<נעה בן שבת: גם אם בעבר הקרן הבטיחה תשואה, הבטיחה מקדמים, או קופת הביטוח הבטיחה מקדמים, אנחנו היום לא מחייבים את הקופה להתקשר בחוזה לפי תנאים ישנים למעט מקרה מיוחד שאלה קופות הגמל לתגמולים שמבטיחות תשואה.
<נעה בן שבת: במקרה הזה תישמר הבטחת התשואה הזאת.
<צור גינת: צריך להבהיר.
<צור גינת: קופות גמל לתגמולים שאינן קופות ביטוח.
חיים כץ: גם כאן אין שום שינוי.
חיים כץ: ברגע שהיא מקבלת קצבה, אין שום השפעה על סוג הקרן וזה לא מעניין.
חיים כץ: היא מקבלת את הקצבה שלה, היא מקבלת את הקצבה כל חודש.
חיים כץ: זאת לא קרן שאתה יוצר וקונה ממנה פנסיה אלא זאת קרן שמעבירים שם תשלומים וזה לא מעניין מצבה העכשווי או מצבה החדש.
חיים כץ: אני לא רואה הבדלים בין שני המצבים.
<נעה בן שבת: בישיבה האחרונה דיברנו על הנושא של המועדים, תחרות לגבי מתן הוראות – הוראה לגבי משיכה של כספים או פעולה אחרת בכספים ולעומתה הוראה לגבי רישום הערת האזהרה.
<נעה בן שבת: בסעיף 4(א)(1) הוסף סעיף קטן (א1) שאומר שממועד קליטת הבקשה, וכל עוד לא הושלם רישום פסק הדין או שהתברר שאי אפשר לרשום את פסק הדין, אז בעצם לא ניתן יהיה לבצע את כל הפעולות שטעונות הסכמה.
<נעה בן שבת: זה כולל, מעבר לפעולות שאנחנו דיברנו עליהם כאן.
<נעה בן שבת: הזכרנו את הסעיפים שדורשים ממש הסכמה וגם את פעולות ההיוון שדורשות הסכמה.
<צור גינת: לא ראיתי את הנוסח המעודכן אבל צריך לשים לב שההיוון שם הוא היוון של החלק שלה.
<צור גינת: ההסכמה בסעיף 19(ג), מה שדיברנו בטלפון, היא קצת שונה.
<נעה בן שבת: הפניה קצת אחרת לגבי ההיוון, אבל העיקרון.
<נעה בן שבת: אתה אומר שאם זה החלק שלה, אתה אומר שיכול להיות שזה אפילו מתייתר ההיוון הזה.
<צור גינת: הסכמה של ההיוון של החלק שלה.
<נעה בן שבת: בכל מקרה, ודאי שאי אפשר יהיה לעשות את הפעולה הזאת.
<צור גינת: כשהוא רוצה לעשות היוון, אין מניעה.
<צור גינת: זה החלק שלו.
<נעה בן שבת: כמובן התיקונים שאנחנו מדברים עליהם יהיו גם בחוק שירות הקבע, בחוק שירות המדינה (גמלאות).
<נעה בן שבת: לגבי נושא הוראות המיסוי.
<נעה בן שבת: רשות המסים הציעה נוסח במקום הנוסח שהיה של סעיף 125 וזה ישפיע גם על סעיפים אחרים שהופנו לנושא המיסוי.
<נעה בן שבת: יש עדכונים שמופיעים בנוסח בפניכם.
<נעה בן שבת: עיקרם של הדברים הוא ההסדר שהיה קודם בסעיף 1 ועכשיו הוא פוצל לסעיפי מקור, סעיפי פטור.
חיים כץ: תכל'ס לא קרה כלום.
<נעה בן שבת: תכל'ס לא קרה כלום.
<נעה בן שבת: מה שכן קרה, אלה שני דברים, שני תיקונים שחשוב לי להגיד אותם.
<נעה בן שבת: בתוך המיליון וחצי, אנחנו אמרנו בדיון שיילקחו בחשבון רק התשלומים לגביהם היה פסק דין לחלוקת חיסכון פנסיוני.
חיים כץ: האוצר נבהל ואמר כל הקופות שיש לך.
<נעה בן שבת: הוא אמר כל הקופות שיש לך כיוון שזה חלק מהעניין המיסויי, זה מה שהיית מתמסה עליו והיו מביאים בחשבון את כל קופות הגמל לקצבה ולא רק את אלה שבחרת לעשות לגביהם את חלוקת החיסכון הפנסיוני.
<נעה בן שבת: תיקון נוסף אומר שבתוך המיליון וחצי לא מביאים בחשבון תשלומים חוזרים.
<נעה בן שבת: זאת אומרת, תשלומים שבעת העברה לקופה ובעת ההפקדה לקופה החוסך שילם עליהם כבר מס ולכן הם נמצאים במעמד של תשלומים פטורים או תשלומים שהועברו לחשבון חדש.
<נעה בן שבת: הנושא של שמירת רצף קצבה ושמירת רצף פיצויים, כתוב כאן פשוט בצורה אחרת, בתיקון לסעיף 9(7)(ח) אבל בפסקה (2) מופיעה אפשרות שבני הזוג, בהסכמה של שניהם, להודיע לגוף המשלם שהוראות החוק בכל זאת יחולו ובעצם למרות הפירוד, הסדר הפיצויים יחול למרות הפירוד.
<צור גינת: אם הוא מיטיב אתם.
<נעה בן שבת: אם הוא מיטיב אתם וזה לפי בחירתם.
<נעה בן שבת: דבר נוסף לגבי סעיף המס.
<נעה בן שבת: אמרנו את התשלומים הפטורים.
<צור גינת: והחשבון החדש.
<נעה בן שבת: והחשבון החדש.
<נעה בן שבת: עוד נושא לגבי המיסוי.
<נעה בן שבת: מודגש כאן בנוסח שהמרכיבים הם אותם מרכיבים שהיו בחשבונו של החוסך והם יעברו לחשבונו של בן הזוג לשעבר כדי שתימנע חלוקה אחרת שתשפיע על החבויות במס.
<נעה בן שבת: אנחנו נתחיל מעמוד 11.
<נעה בן שבת: בסעיף 4, הוספנו סעיף קטן (א1): "ממועד קליטת בקשה לאישור פסק דין ומועד קליטת בקשה לאישור פסק דין לחלוקת חיסכון פנסיוני ברישומיו של הגוף המשלם וכל עוד לא השלים הגוף המשלם את רישום ההערה, או לא מתקיימים התנאים לרישום הערה כאמור, לא ניתן יהיה לבצע את הפעולות המנויות בסעיפים 9(א)(1), 18(א) ו-19(א) ו-(ב) – אנחנו צריכים לראות לגבי איזה נושא היוון נמצא ויכול להיות שזה מיותר – ללא הסכמתו בכתב של בן הזוג לשעבר".
<נעה בן שבת: הוראה נוספת בעמוד 12, בהשלמה לאותו מרוץ זמנים עליהם דיברנו.
<נעה בן שבת: אנחנו אומרים בסעיף 5 בפסקה (1): "בקשה לרישום של פרטי פסק דין לחלוקת חיסכון פנסיוני לפי סעיף 3, פרטיה והמסמכים שיצורפו אליה, לרבות עניין הבחירה לפי סעיף 6(ד) – זאת אותה בחירה בין מסלולי פיצויי הפיטורים – ובכלל זה אופן הגשת בקשה, פרק הזמן המרבי ממועד הגשת בקשה ועד קליטתה הוא פרק הזמן המרבי ממועד הגשת בקשה ועד רישום הערה".
<נעה בן שבת: אלה התוספות.
<נעה בן שבת: בסעיף 6(ג), יש תיקון של הפניה.
<נעה בן שבת: בעמוד 13, סעיף 6(ד), תיקון נוסח.
<נעה בן שבת: כיוון שההוראות האלה, פסקאות (4) ו-(5) מופיעות עכשיו בפקודת מס הכנסה, הן הורדו מכאן.
<נעה בן שבת: בעמוד 15, סעיף 8(א).
<נעה בן שבת: ברישא מובהר שההוראות שאומרות מאיזה מועד רואים את המועד שבו הועברו הכספים לחשבון בן הזוג לשעבר, זה חל לפי דיני המס והוראות לפי סעיף 23 לחוק קופות גמל, כדי שלא ישתמע שזה משפיע על תוכן ההוראות של הסדר החיסכון.
<נעה בן שבת: סעיף קטן (א1) אומר: "נפתח חשבון חדש של בן זוג לשעבר בקופת ביטוח, יהיה הסדר החיסכון פוליסת ביטוח שהוציא הגוף המשלם על פי קופת ביטוח במועד פתיחת החשבון".
<נעה בן שבת: אם זה רק ברמת נוסח ולא ברמת פירוט, אני מבקשת אם אדוני יוכל להסמיך אותנו לעשו את שינויי הנוסח כאן ובמקומות אחרים.
<נעה בן שבת: סעיף קטן (א2): "הוראת סעיף.
<נעה בן שבת: קטן (א2) תחול לגבי קופת הגמל האמורה בה", זאת אומרת, קופת גמל שאינה קופת גמל לקצבה ושאינה קופת ביטוח, "גם לעניין הבטחת תשואה בהתאם למגבלות הקיימות לגבי החוסך".
<נעה בן שבת: זאת אומרת, אם התשואה הוגבלה לגיל מסוים, זאת אותה הגבלה.
<נעה בן שבת: בעמוד 17.
<נעה בן שבת: דיברנו על זה ויש תיקון נוסח.
<נעה בן שבת: כמובן שאנחנו משמרים את הכיסוי הביטוחי רק אם לא היה איזה שינוי אחר בכיסוי הביטוחי שנבע ממקור אחר.
<נעה בן שבת: אני אקריא את זה כיוון שאני רואה שיש כאן טעות בניסוח.
<נעה בן שבת: בסעיף (ב1): "לגבי עמית בקופת גמל שיש בה כיסוי ביטוחי לסיכוני מוות שעלותו מושפעת בין השאר מסכום היתרה הצבורה, לא יחול" – אנחנו מוחקים כאן את המילים כל עוד לא נמחקה – "שינוי בכיסוי הביטוחי רק בשל ייעוד הכספים להעברה לבן הזוג לשעבר או העברתם כאמור ועלות הכיסוי הביטוחי תחושב כל עוד לא נמחקה ההערה בהתאם ליתרה הצבורה של העמית אילו הסכום המועבר לבן הזוג לשעבר היה מועבר לחשבון של בן הזוג לשעבר במועד רישום ההערה והכול אלא אם כן העמית ביקש בהתאם להוראות הסדר חיסכון לשנות את הכיסוי הביטוחי".
<נעה בן שבת: שוב, אנחנו מבהירים שכדי למנוע פגיעה בכיסוי הביטוחי לסיכוני מוות שמושפעת מהיתרה הצבורה, אנחנו משאירים את הכיסוי הביטוחי ואת העלות יהיה צריך לשלם.
<נעה בן שבת: כמובן שכל שאר הכיסויים הביטוחיים בקופת הגמל של החוסך לא נפגעים ולכן לא הייתה מחשבה לכתחילה שהם עלולים להיפגע.
<נעה בן שבת: עמוד 22.
<נעה בן שבת: יש כאן הערה כי אנחנו עדיין מחכים להבהרה, אם זה אמור לחול גם על הסדר קיבוצי.
<נעה בן שבת: אני חושבת שזה יותר עניין של נוסח מבחינת ההיקף וזה לא אמור לשנות.
<נעה בן שבת: אנחנו מדברים כאן על הסכם פנסיה.
<נעה בן שבת: עמוד 25.
<נעה בן שבת: הפחתה עליה אנחנו מדברים, אותו שינוי שחל מכאן ואילך לגבי אופן ביצוע ההפחתה.
<נעה בן שבת: אנחנו משאירים את הסעיפים, את הדרישות והסייגים הקודמים עליהם דובר וגם את סעיף קטן (ב) שקובע סייגים, אבל אנחנו מוסיפים שני תנאים נוספים.
<נעה בן שבת: אני קוראת את פסקה (3): "הפחתה כאמור תבוצע בעד הקצבה הראשונה ששולמה לגמלאי או ששולמה בעד החודש שלאחר החודש שבו חל מועד הפירוד או שלאחר המועד שנקבע בפסק הדין לחלוקת חיסכון פנסיוני לתחילת זכאות בן הזוג שלעבר לקבלת חלק בחיסכון הפנסיוני לפי המאוחר מביניהם".
<נעה בן שבת: פסקה (4): "נרשם פסק דין לאחר מועד תשלום הקצבה הראשונה שבעדה יש להפחית סכומים בהתאם לפסקה (3), יופחתו ההפחתות בעד הקצבאות שקדמו למועד הרישום מהקצבאות המשולמות החל מאותו מועד ואילך" - אין כאן הגבלה של מועדים ושל פריסה – "בתוספת שינוי מדד החודש שבו הופחת.
<נעה בן שבת: ...
<נעה בן שבת: שבו שולמה אותה קצבה".
<נעה בן שבת: לגבי התיקונים בחוק שירות הקבע, התיקונים המקבילים, ברשותך אדוני אני לא אחזור עליהם.
<נעה בן שבת: הם מופיעים כאן והם מסומנים כאן.
<נעה בן שבת: עמוד 73 מחזיר אותנו לנושא המיסוי.
<נעה בן שבת: סעיף 26, תיקון פקודת מס הכנסה.
<נעה בן שבת: בפקודת מס הכנסה: בסעיף (1), אחרי ההגדרה חוק לעידוד השקעות הון, יבוא חוק לחלוקת חיסכון פנסיוני, חוק לחלוקת חיסכון פנסיוני בין בני זוג שנפרדו התשע"ד-2014.
<נעה בן שבת: בסעיף (3) אחרי סעיף קטן (ה6) יבוא: "(ה7) (א) סכומים שהועברו לחשבון חדש לקופת גמל לקצבה על שם בן זוג לשעבר של עמית בקופה לפי הוראות סעיף 6א או (ד1)(א) לחוק חלוקת חיסכון פנסיוני, יראו אותם כהכנסה שהתקבלה בידי העמית.
<נעה בן שבת: (ב) סכומים עם מרכיב פיצויים בקופת גמל לקצבה של עמית שהועברו לקופת גמל לא משלמת לקצבה על שם בן זוגו לשעבר לפי הוראות סעיף 6(ד1)(ב) לחוק לחלוקת חיסכון פנסיוני שנמשכו מקופת גמל לקצבה של העמית בידי בן זוגו לשעבר לפי הוראות סעיף 6(ד1)(ג) לחלוקת חיסכון פנסיוני, יראו אותם כהכנסה שהתקבלה בידי העמית.
<נעה בן שבת: לעניין סעיף קטן זה, עמית ובן זוג לשעבר, כהגדרתם בחוק לחלוקת חיסכון פנסיוני".
<נעה בן שבת: בסעיף 9 – בפסקה (7)(א), אחרי פסקת משנה (ז) יבוא: "(ח) (1) הוראות סעיף קטן זה לא יחולו על סכומים ממרכיב הפיצויים המועברים לבן זוג לשעבר של עמית לפי הוראות סעיף (6ד) לחוק לחלוקת חיסכון פנסיוני ולא יראו בסכומים כאמור מענק פרישה ממועד העברתם והעברתם לא תפגע בהוראות סעיף זה לעניין הסכומים הנותרים בידי העמית לאחר ההעברה".
<נעה בן שבת: זאת אומרת, אם הם יהיו ברצף קצבה, הם יישארו שם ואם יהיו ברצף פיצויים, הם יישארו שם.
<נעה בן שבת: (2) על אף האמור בפסקת משנה (1), רשאי העמית להודיע לקופת הגמל לקצבה על בחירתו בהסכמת בן הזוג לשעבר כי הוראות סעיף קטן זה יחולו על הסכומים האמורים בפסקה (1).
<נעה בן שבת: 3) לעניין פסקת משנה זו, בן זוג לשעבר, יתרה צבורה ועמית, כהגדרתם בחוק לחלוקת חיסכון פנסיוני.
<צור גינת: יתרה צבורה כאן, מיותר.
חיים כץ: אחר כך תשבו על ההגדרות.
<נעה בן שבת: אחרי פסקה (17) יבוא - "17(א) חלוקת כספים מקופת גמל לבן זוג לשעבר, סכומים שהועברו לחשבון חדש של בן זוגו לשעבר של עמית, לקופת גמל לקצבה לפי הוראות סעיף 6(א) או 6(ד)(1)(א) לחוק לחלוקת חיסכון פנסיוני, להלן סכום מועבר, עד לגובה הסכום כמפורט להלן".
<נעה בן שבת: כאן הסכומים שהם פטורים.
<נעה בן שבת: בנוסח הקודם דובר על חיוב ועכשיו אנחנו מדברים על הסכומים הפטורים ואלה הם הסכומים הפטורים.
<נעה בן שבת: הייתה יתרה צבורה עד גובה התקרה, הסכום המועבר כולו.
<נעה בן שבת: הייתה היתרה הצבורה גבוהה מהתקרה, הסכום המועבר בניכוי ההפרש שבין היתרה הצבורה ובין התקרה ולא יותר מהסכום המועבר או פחות מאפס.
<נעה בן שבת: סכומים מהיתרה הכוללת שאינם תשלומים פטורים – זאת ההוראה המיוחדת לגבי תשלומים פטורים – וסכומים שהיו לפני העברה לבן זוג לשעבר בחשבון.
<נעה בן שבת: .. כמשמעותו בסעיף 9(א) של הפקודה, לרבות הרווחים שנצמחו מהם והועברו לחשבון חדש בקופת גמל לקצבה של בן זוג לשעבר לפי הוראות סעיף 6(א) לחוק חלוקת חיסכון פנסיוני – זה אותו חשבון חדש במובן של החוק שלנו – יירשמו אצל בן הזוג לשעבר כקרן ורווחים באותו יחס קודם להעברתם ויראו אותם כרווחים בידי בן הזוג לשעבר ממועד צבירתם אצל העמית לפני ההעברה ולגבי הסכומים שהיו לפני העברתם בחשבון חדש כמשמעותו בסעיף 9, הם יועברו לחשבון חדש כמשמעותו כאמור על שם בן הזוג לשעבר.
<נעה בן שבת: סעיף קטן (ד): על אף האמור בפסקאות משנה (א) ו-(ב), כאמור יינטל הסכום המועבר בהתאם ליחס שבין מרכיבי התגמולים והפיצויים שלגביהם נקבעה חלוקת החיסכון הפנסיוני בין בני זוג.